
	Opozorilo: Neuradno prečiščeno besedilo pravnega akta predstavlja zgolj informativni delovni pripomoček, glede katerega lokalna skupnost ne jamči odškodninsko ali kako drugače.




Neuradno prečiščeno besedilo Pravilnika o določitvi meril za določitev višine nadomestil za člane volilnih organov Mestne občine Ljubljana, ki obsega:
· Pravilnik o določitvi meril za določitev višine nadomestil za člane volilnih organov Mestne občine Ljubljana (Uradni list RS, št. 1051/26 z dne 23. 6. 2026) in 
· [bookmark: _GoBack]Pravilnik o dopolnitvah Pravilnika o določitvi meril za določitev višine nadomestil za člane volilnih organov Mestne občine Ljubljana (Uradni list RS, št. 1525/26 z dne 29. 9.2026).
                                                                                                                                 
P R A V I L N I K

o določitvi meril za določitev višine nadomestil za člane volilnih organov 
Mestne občine Ljubljana

(neuradno prečiščeno besedilo št. 1)

1. člen
(vsebina)

S tem pravilnikom se določajo merila za določitev višine nadomestil za člane volilnih organov Mestne občine Ljubljana za vse volitve in referendume, razen za volitve iz drugega odstavka 45.a člena Zakona o lokalnih volitvah.

2. člen
(merila za nadomestila članov volilnih organov)

Višino nadomestila članom volilnih organov določi Komisija za mandatna vprašanje, volitve in imenovanja v zakonskem roku pri čemer upošteva naslednja merila:

1. za izvedbo referendumskih opravil na referendumu na celotnem območju Mestne občine Ljubljana in za splošne volitve v svete četrtnih skupnosti se višina nadomestil določi v višini, ki je določena z zakonom, ki ureja lokalne volitve;

2. za izvedbo referendumskih opravil na referendumu v eni četrtni skupnosti in za nadomestne volitve v svet četrtne skupnosti se višina nadomestil določi glede na število volivcev:
a) nad 20.000 volivcev v višini 90% nadomestila iz prve točke tega člena;
b) nad 15.000 do 20.000 volivcev v višini 80% nadomestila iz prve točke tega člena;
c) nad 10.000 do 15.000 volivcev v višini 70% nadomestila iz prve točke tega člena;
č) nad 5.000 do 10.000 volivcev v višini 60% nadomestila iz prve točke tega člena in
d) do 5.000 volivcev v višini 50% nadomestila iz prve točke tega člena;

3. za izvedbo volilnih opravil pri ponovnem glasovanju med kandidatoma, ki sta prejela največ glasov na volitvah župana (drugi krog glasovanja) se višina nadomestil določi v višini 100 % nadomestila, ki je določena z zakonom, ki ureja lokalne volitve;

4. v primeru izvedbe referendumskih opravil na referendumu in nadomestnih volitvah v več kot eni četrtni skupnosti se višina nadomestil določi v višini, ki je določena z zakonom, ki ureja lokalne volitve. 

Pravilnik o določitvi meril za določitev višine nadomestil za člane volilnih organov Mestne občine Ljubljana (Uradni list RS, št. 1051 z dne 23. 6. 2026) vsebuje naslednjo končno določbo:

3. člen

Ta sklep začne veljati naslednji dan po objavi v Uradnem listu Republike Slovenije.


Pravilnik o dopolnitvah Pravilnika o določitvi meril za določitev višine nadomestil za člane volilnih organov Mestne občine Ljubljana (Uradni list RS, št. 1525 z dne 29. 9. 2026):

2. člen

Ta pravilnik začne veljati naslednji dan po objavi v Uradnem listu Republike Slovenije.

